CELEX: 62017CA0289
Language: bg
Date: 2018-02-28 00:00:00
Title: Дело C-289/17: Решение на Съда (седми състав) от 28 февруари 2018 г. (преюдициално запитване от Tartu Maakohus — Естония) — Collect Inkasso OÜ и др./Rain Aint и др. (Преюдициално запитване — Съдебно сътрудничество по гражданскоправни и търговскоправни въпроси — Регламент (ЕО) № 805/2004 — Европейско изпълнително основание при безспорни вземания — Изисквания към удостоверяването — Минимални изисквания за процедурите относно безспорни вземания — Права на длъжника — Непосочване на адреса на институцията, пред която може да се оспори вземането или да се подаде жалба срещу решението)

23.4.2018   
            
            
               BG
            
            
               Официален вестник на Европейския съюз
            
            
               C 142/15
            
         Решение на Съда (седми състав) от 28 февруари 2018 г. (преюдициално запитване от Tartu Maakohus — Естония) — Collect Inkasso OÜ и др./Rain Aint и др.
   (Дело C-289/17) (1)
   
   ((Преюдициално запитване - Съдебно сътрудничество по гражданскоправни и търговскоправни въпроси - Регламент (ЕО) № 805/2004 - Европейско изпълнително основание при безспорни вземания - Изисквания към удостоверяването - Минимални изисквания за процедурите относно безспорни вземания - Права на длъжника - Непосочване на адреса на институцията, пред която може да се оспори вземането или да се подаде жалба срещу решението))
   (2018/C 142/20)
   Език на производството: естонски
   
      Запитваща юрисдикция
   
   Tartu Maakohus
   
      Страни в главното производство
   
   
      Заявители: Collect Inkasso OÜ, ITM Inkasso OÜ, Bigbank AS
   
      Ответници: Rain Aint, Lauri Palm, Raiko Oikimus, Egle Noor, Artjom Konjarov
   
      Диспозитив
   
   Член 17, буква а) и член 18, параграф 1, буква б) от Регламент (ЕО) № 805/2004 на Европейския парламент и на Съвета от 21 април 2004 година за въвеждане на европейско изпълнително основание при безспорни вземания трябва да се тълкуват в смисъл, че съдебно решение, постановено без длъжникът да е уведомен за адреса на институцията, на която да отговори, пред която да се яви, или, при необходимост, пред която може да обжалва решението, не може да бъде удостоверено като европейско изпълнително основание.
   
      (1)  ОВ C 249, 31.7.2017 г.